recursal/SuperWikiNEXT-32B huggingface dataset:
ஆரைத்துண்டு மாதிரியின் ஒரு அடிப்படை வடிவம்
**ஆரைத்துண்டு மாதிரி** (sector model) என்பது ஒரு நகர நிலப்பயன்பாட்டு மாதிரி ஆகும். இது பொருளியலாளரான ஓமெர் ஓயிட் (Homer Hoyt) என்பவரால் 1939 ஆம் ஆண்டில் முன்வைக்கப்பட்டது. இதனால் இம்மாதிரியை **ஓயிட் மாதிரி** என்றும் அழைப்பதுண்டு. இது நகர வளர்ச்சிக்கான ஒருமைய வலய மாதிரியின் ஒரு வேறுபட்ட வடிவம் எனலாம். இது வெளிநோக்கிய நகர வளர்ச்சிக்கு இடமளிப்பது, இதனைப் பயன்படுத்துவதில் உள்ள பயன்களுள் ஒன்று. இது ஒரு எளிமையான மாதிரி என்பதால் சிக்கலான நகர நிலப் பயன்பாட்டுத் தோற்றப்பாடுகளோடு நோக்கும்போது இந்த மாதிரியின் ஏற்புடைமை ஒரு வரையறைக்கு உட்பட்டதாகவே உள்ளது.

விளக்கம்
--------

மைய வணிகப் பகுதியொன்று இருப்பதை ஏற்றுக்கொண்ட ஓயிட், பல்வேறு வலயங்கள், தொடர்வண்டிப் பாதைகள், நெடுஞ்சாலைகள், இது போன்ற பிற போக்குவரத்து வழிகள் போன்றவற்றைப் பின்பற்றி வெளிப்புறமாக வளர்ச்சியடைகின்றன என முன்மொழிந்தார். சிக்காகோ நகரத்தை எடுத்துக்காட்டாகக் கொண்டால், உயர் வகுப்பினரின் குடியிருப்புக்கள் மைய வணிகப் பகுதிக்கு வடக்கே, மேற்படி செயற்பாட்டுக்குப் பொருத்தமான மிச்சிகன் ஏரியின் கரையோரமாக வளர்ச்சியடைவதும், தொழிற்சாலைகள் தொடர்வண்டிப் பாதையை அண்டித் தெற்கு நோக்கி ஆரைத்துண்டு வடிவில் வளர்வதும் மேற்கூறியவாறான வளர்ச்சிகள் ஆகும்.

இந்த மாதிரியை உருவாக்கும்போது, குறைந்த வருவாயினரின் வீடுகள் தொடர்வண்டிப் பாதைகளுக்கு அண்மையில் அமைவதையும், வணிக நிறுவனங்கள் வணிகப் பாதைகளுக்கு அருகாக வளர்ந்து செல்வதையும் கவனித்தார். தொடர்வண்டிப் பாதைகள், துறைமுகங்கள், டிராம் வண்டி வழிகள் போன்ற போக்குவரத்துப் பாதைகள் கூடிய அணுகு தன்மையை அடையாளம் கண்டுகொண்ட ஓயிட், நகரங்கள், மைய வணிகப் பகுதியில் இருந்து தொடங்கி, ஆப்புருவக் கோலங்கள் வடிவில் முதன்மையான போக்குவரத்துப் பாதைகளை அண்டி வளர்ச்சி அடைகின்றன என்னும் கோட்பாட்டை உருவாக்கினார்.

பொருத்தப்பாடு
-------------

இந்த மாதிரி, ஏராளமான பிரித்தானிய நகரங்களுக்குப் பொருந்துகிறது. எடுத்துக் காட்டாக, டைன் நதியை அண்டி அமைந்த நியூகாசில் நகரம், இம் மாதிரியுடன் நியாயமான அளவு சரியாகப் பொருந்தி வருகிறது. இத்தகைய நகரங்கள், போக்குவரத்து வசதிகளே மட்டுப்படுத்தும் காரணிகளாக அமைந்த ஒரு காலகட்டத்தைச் சேர்ந்தவையாக இருப்பதே இப்பொருத்தப்பாட்டுக்குக் காரணமாக இருக்கலாம். பழைய நகரங்கள் கூடிய அளவு ஓயிட் மாதிரிக்கும், அண்மைக்காலத்தில் உருவான நகரங்கள் பர்கெசுவின் மாதிரிக்கும் பொருத்தமாக அமைவதை ஒரு பொது விதியாகக் கொள்ளலாம்.

இவற்றையும் பார்க்கவும்
----------------------

* நகர்ப்புற அமைப்பு
* ஒருமைய வலய மாதிரி
மன்னார்குடியில் இருந்த அனந்தமௌனி சுவாமிகளின் இரு சீடர்களில் ஒருவரான மேரு சுவாமிகளுக்கு சியாமராசர், சேது சுவாமிகள் ஆகிய இரு சீடர்கள் இருந்தனர்.

சேது சுவாமிகள்
--------------

சேது சுவாமிகள் **சேதுபாவா சுவாமிகள்** என்றும் அழைக்கப்படுகின்றார்.

ஆசி தரல்
--------

தஞ்சையை கி.பி.1739 முதல் 1763 வரை ஆட்சி செய்த பிரதாப சிம்மன் ஆன்மீகத்தில் நாட்டம் கொண்டு, அங்கிருந்த பீமராஜ சுவாமிகளிடம் சென்று தனக்கு அருளும்படி வேண்டியபோது அவர் தான் உலக வாழ்க்கையில் இருந்து விடுபட முடிவு செய்துள்ளதாகவும், மன்னார்குடியில் இருக்கும் சேதுபாவா சுவாமிகளிடம் சென்று ஆசி பெறவும் கூறினார். அதன்படி மன்னர் சேதுபாவா சுவாமிகளிடம் சென்று ஆசி பெற்று, தன் குருவிற்குத் தஞ்சாவூரின் கீழ ராஜவீதியில், தன் அரண்மனைக்கு எதிரில் ஒரு மடம் கட்டிக்கொடுத்து தங்கச் செய்து, குரு காணிக்கையாக பொன்னும், பொருளும் கொடுத்து கௌரவித்தார்.

பெயரும் புகழும்
---------------

சுவாமிகளின் நினைவாக மன்னார்குடியில் அன்ன சத்திரமும், அரித்ரா நதி என்னும் குளமும், அக்குளத்தின் கரையில் உள்ள கோயிலும், பட்டுக்கோட்டை வட்டத்தில் சேதுபாவா சத்திரம் என்னும் ஊரும், தஞ்சாவூர் பிரதாபவீர அனுமார் (மூலை அனுமார்) கோயிலும் விளங்கி இவரது பெயரையும், புகழையும் இன்றும் நிலைநிறுத்தி வருகின்றன. இவரது சமாதி கும்பகோணம் அருகேயுள்ள குத்தாலத்தில் உள்ளது.

அடிக்குறிப்புகள்
----------------

1. 1 2 3  பி.இராமச்சந்திர கேஸ்கார், ஸ்ரீசேதுபாவா ஸ்வாமிகள், மகாமகம் 1992 சிறப்பு மலர்
**பவானி சங்கர சேதுபதி** என்பவர் இராமநாதபுரம் சமஸ்தான மன்னராவார். இவர் *சுந்தரேஸ்வர ரகுநாத சேதுபதி* மன்னரைப் போரில் கொன்று சேதுபதி மன்னரானார். இவர் இரகுநாத கிழவன் சேதுபதியின் மகன் ஆவார்.

பதவியைக் கைப்பற்றுதல்
---------------------

இரகுநாத கிழவன் சேதுபதியின் மகனான இவர். அவரது தந்தையின் மறைவுக்குப்பிறகு அரியணை ஏற விரும்பினார். ஆனால் இவர் சேதுபதி மன்னருக்கும் செம்பிநாட்டு மறக்குல பெண்மணிக்கும் பிறக்காதவர் என்ற காரணத்தினால் இராமநாதபுர அரண்மனை மரபின்படி இவருக்கு அரசுரிமை மறுக்கப்பட்டது. அப்போதிருந்து 15 ஆண்டுகளுக்குப்பிறகு தன் கனவை நிறைவேற்றிக்கொண்டார்.

இராமநாதபுரத்தைக் கைப்பற்றுவதற்காக பவானி சங்கர சேதுபதி தஞ்சை மராட்டிய மன்னரின் உதவியை நாடினார். அவர் செய்யும் படை உதவிக்கு கைமாறாக தான் இராமநாதபுரம் சேதுபதியானதும் சேதுநாட்டின் வடபகுதியாக விளங்கிய சோழமண்டலப் பகுதிகளைத் (பட்டுக்கோட்டை சீமையை) தஞ்சை மன்னருக்கு விட்டுக்கொடுப்பதாக வாக்களித்தார். ஆனால் இராமநாதபுரத்தைக் கைப்பற்றிய பிறகு தஞ்சை மன்னருடன் செய்துகொண்ட ஒப்பந்தத்தை நிறைவேற்றவில்லை. இதனால் கோபமுற்ற தஞ்சை மராத்திய மன்னர் பவானி சங்கர சேதுபதியின் எதிரிகளின் படையெடுப்புக்கு உதவி செய்தார். இந்தப் போருக்கு மறைந்த சுந்தரேஸ்வர சேதுபதியின் சகோதரர் கட்டையத்தேவரும், முத்து விஜய ரகுநாத சேதுபதியின் மருகர் ஆன சசிவர்ணத் தேவரும் தலைமை தாங்கி வந்தனர். ஓரியூர் அருகில் நடந்த போரில் பவானி சங்கரத் தேவர் தோற்கடிக்கப்பட்டார். பின்னர் அவர் சிறைபிடிக்கப்பட்டு தஞ்சாவூருக்கு அனுப்பப்பட்டார். அவரது முடிவு பற்றிய விபரங்கள் எதுவும் கிடைக்கவில்லை.

மேற்கோள்கள்
-----------

1. ↑  எஸ். எம். கமால் (2003). "சேதுபதி மன்னர் வரலாறு/iii. பவானி சங்கர சேதுபதி". *நூல்*. சர்மிளா பதிப்பகம். p. 57. 21 சூன் 2019 அன்று பார்க்கப்பட்டது.
**பிளான்போர்டு எலி** (*Blanford's rat*)(*Madromys blanfordi*) என்பது முரிடே குடும்பத்தில் உள்ள கொறிக்கும் பாலூட்டி சிற்றினமாகும். இது ***மட்ரோமிசு*** பேரினத்தில் உள்ள ஒரே சிற்றினமாகும். சிங்கள மொழியில் வாலிக வெள்ளை வன மீயா (වලිග සුදු වන මීයා-வெள்ளை வால் மர எலி என்று பொருள்படும்) என அறியப்படுகிறது. இது இந்தியா, இலங்கை மற்றும் வங்காளதேசம் (சத்கிரா மாவட்டத்தில்) முழுவதும் காணப்படுகிறது.

விளக்கம்
--------

தலை மற்றும் உடல் நீளம் 14-15 செ.மீ. வரையிலும்; வாலின் நீளம் 19 செ.மீ. வரையிலும் இருக்கும். முதுகு சாம்பல் கலந்த பழுப்பு நிறத்திலும், கருமையாகவும், பக்கவாட்டில் வெளிறியும் காணப்படும். வெள்ளை நிற அடிப்பகுதியினைக் கொண்டது. முதிர்ச்சியடைந்த எலிகளின் பாதங்கள் வெண்மையாகவும், இளம் எலிகளில் பழுப்பு நிறமாகவும் இருக்கும். வாலில் மூன்றில் இரண்டு பங்கு அடிப்பகுதியிலிருந்து பழுப்பு நிறத்திலும் பின்னர் நீண்ட அடர்த்தியான வெள்ளை உரோமங்களால் மூடப்பட்டுக் காணப்படும்.

மேற்கோள்கள்
-----------

1. ↑  Molur, S.; Nameer, P.O. (2017). "*Madromys blanfordi*". *IUCN Red List of Threatened Species* **2016**: e.T5512A115072062. .

வெளி இணைப்புகள்
---------------

* 

* பொதுவகத்தில் Madromys blanfordi தொடர்பாக ஊடகக் கோப்புகள் உள்ளன.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q304113
* விக்கியினங்கள்: Madromys blanfordi
* ADW: Madromys
* GBIF: 4264958
* iNaturalist: 74537
* ITIS: 970834
* IUCN: 5512
* MSW: 13001445

 |
**வ. விஜயபாஸ்கரன்** (26 செப்டம்பர் 1926 - 9 பெப்ரவரி 2011) தமிழகத்தைச் சேர்ந்த இதழாசிரியரும் எழுத்தாளரும் ஆவார். இவர் 1955 மே மாதத்தில் சரஸ்வதி எனும் சிற்றிதழைத் தொடங்கினார். சரஸ்வதி சிற்றிதழ் வரலாற்றில் குறிப்பிடத்தக்க ஓர் இதழ் ஆகும். சரஸ்வதியின் கடைசி இதழ் 1962 இல் வெளியானது. 2001 இல் *சரஸ்வதி களஞ்சியம்* எனும் தொகுப்பு நூலினை விஜயபாஸ்கரன் வெளியிட்டார்.

வாழ்க்கைச் சுருக்கம்
--------------------

விஜயபாஸ்கரன் திருப்பூர் மாவட்டம், தாராபுரத்தில் பிறந்தவர். விடுதலைப் போராட்டத் தியாகி வடிவேல் பிள்ளையின் மகன். ஆரம்பக் கல்வியை தாராபுரத்திலும், உயர் கல்வியை சிதம்பரம் அண்ணாமலைப் பல்கலைக்கழகத்திலும் பயின்றார். பல்கலைக்கழகத்தில் அகில இந்திய மாணவர் பெருமன்றச் செயலராக பொறுப்பேற்று மாணவர் இயக்கத்தை முன்னின்று நடத்தியமைக்காக அவர் பல்கலைக்கழகத்தில் இருந்து வெளியேற்றப்பட்டார்.

இதழியலில்
---------

பின்னர் தினத்தந்தி, நவ இந்தியா, ஹனுமான், அணில், சக்தி ஆகிய பத்திரிகைகளில் பணியாற்றினார். சமரன், விடிவெள்ளி ஆகிய அரசியல் இதழ்களிலும் துணை ஆசிரியராகப் பணியாற்றினார். அதன் பின்னர் மே 1955 ஆம் ஆண்டில் சரஸ்வதி என்ற முற்போக்கு இலக்கிய இதழைத் தொடங்கி அதன் முதன்மை ஆசிரியராகவும் இருந்தார். அவரோடு, மூத்த எழுத்தாளர்கள் தொ. மு. சி. ரகுநாதன், எஸ். ராமகிருஷ்ணன் சுந்தர ராமசாமி, ஆர். கே. கண்ணன் ஆகியோரும் ஆசிரியர் குழுவில் இடம் பெற்றிருந்தனர். ஜெயகாந்தன், சுந்தர ராமசாமி, ஜி. நாகராஜன், கு. சின்னப்ப பாரதி, மற்றும் இலங்கை எழுத்தாளர்கள் எஸ். பொன்னுத்துரை, செ. கணேசலிங்கன், அ. முத்துலிங்கம் போன்ற எழுத்தாளர்கள் சரஸ்வதி மூலம் அறிமுகமாயினர். பிரேம்சந்த், கிஷன் சந்தர் உள்ளிட்ட பலரது எழுத்துக்களை மொழிபெயர்த்து சரஸ்வதியில் வெளியிட்டார்.

சோவியத் நாடு பத்திரிகையின் வெளியீடுகளில் 25 ஆண்டுகள் இணை ஆசிரியராக விஜயபாஸ்கரன் பணியாற்றினார்.

இவர் மார்க்சியத்தில் நம்பிக்கை கொண்டவராக அறியப்படுகிறார். கம்யூனிஸ்டுக் கட்சியின் உறுப்பினராக இருந்தவர்.

மறைவு
-----

கோவையில் வசித்துவந்த விஜயபாஸ்கரன் 2011 பெப்ரவரி 9 இரவு 12 மணியளவில் தனது 85வது அகவையில் காலமானார். இவருக்கு மனைவி சரஸ்வதி, மகன்கள் ரவீந்திரன், கார்த்திகேயன் ஆகியோர் உள்ளனர்.

எழுதிய நூல்கள்
--------------

* *உலகமகாகவி பாரதி உயர் நோக்கு*
* *புதுமைப்பித்தன் - பன்னோக்குப் பார்வை*
* *சரஸ்வதி களஞ்சியம்* (தொகுப்பு நூல், 2001)
* *தமிழ்நாட்டுக் கதைகள்*
* *திரும்பிப் பார்க்கிறேன்*
* *சக்தி களஞ்சியம்* (2 பாகங்கள்)

மேற்கோள்கள்
-----------

1. ↑  சரஸ்வதி விஜயபாஸ்கரன்
2. 1 2  "சரஸ்வதி' விஜயபாஸ்கரன் காலமானார் பரணிடப்பட்டது 2012-01-19 at the வந்தவழி இயந்திரம், தினமணி, பெப்ரவரி 11, 2011

வெளி இணைப்புகள்
---------------

* சரஸ்வதி பரணிடப்பட்டது 2012-01-11 at the வந்தவழி இயந்திரம், encyclopediatamilcriticism
**தாவர மரபியலாளர்** (*plant geneticist*) என்பவர் தாவரவியல் துறையில் தாவர மரபியல் ஆய்வு செய்யும் ஒரு அறிவியலாளர் ஆவார். தாவரத்தின் தனித்தன்மை வளர்ப்பதற்கு அதன் மரபணுக் கூறுகள் தனிமைப்படுத்தப்பட்டு ஆய்வு செய்யப்படுகிறது. ஒரு தாவரத்தின் தனித்தன்மையான- செடியின் உயரம், பழத்தின் சுவை, குளிரை சகிக்கும் தன்மையை கண்டறிந்து தாவர மரபியலாளர் இனப்பெருக்கத்தை பெருக்குதல் போன்ற விரும்பிய தன்மையை அடுத்த தலைமுறை தாவரங்களூக்கு கடத்துகின்றனர்.

தாவர மரபியல் நவீன மரபுவழிக் கோட்பாடுகளில் முக்கிய பங்கு வகிக்கிறது. 19ஆம் நூற்றாண்டில் பட்டாணி செடியில் கிரிகர் மெண்டலின் ஆராய்ச்சியிலும் இது முக்கியத்துவம் பெற்றது. இத்துறை உயிரித் தொழில்நுட்பத்தில் பல்வேறு முன்னேற்றங்களைக் கொண்டுவந்தது. இது தாவர இனப்பெருக்கம் மற்றும் கலப்பினத்தைப் பற்றிய புரிதலை ஏற்படுத்தியது. வணிக ரீதியாக, தாவர மரபியல் அதிக சத்துள்ள தாவரங்களை உற்பத்தி செய்வதற்கான முறைகளை வகுத்தது. இது நுகர்வோர் விரும்பதக்க வகையில் உணவை மாற்றியமைக்கிறது.

மேற்கோள்கள்
-----------

* National Science Teachers Association: Plant Geneticist Interview பரணிடப்பட்டது 2011-06-07 at the வந்தவழி இயந்திரம்
* USDA Agriculture Research Service பரணிடப்பட்டது 2016-03-03 at the வந்தவழி இயந்திரம்
**தாவர கனிம ஊட்டம்** பற்றிய படிப்பின் பிாிவு வேதிப் பொருட்களின் பயன்பாடு மற்றும் தாவர வளர்ச்சிக்கு தேவைப்படும் ஒரு வளர்ச்சி பொருள், இது தாவர வளர்சிதை மாற்றத்திற்கும், வளர்ச்சிக்கும் மிக அவசியமானது.

1972-ல் இமானுசேல் எப்ஸ்டயின் இந்த கனிம ஊட்டத்தினை பற்றிய இரண்டு கருத்துகளை வெளியிட்டார். 

* இந்த கனிமங்கள் இல்லையெனில் தாவரங்கள் இயல்பான வாழ்க்கை சுழற்சி முடிவடையாது.
* இந்த கனிமங்கள் வளர்சிதை மாற்றத்திற்கு சிறிதளவு தேவைப்படும் ஒன்றாகும்.

தாவரங்களுக்கு கட்டாயம் தேவைப்படும் கனிமங்கள்.
---------------------------------------------

1. பெரு.மூலங்கள் - நைட்ரஜன் (N) பாஸ்பரஸ்(P) பொட்டாசியம் (K) கால்சியம்(Ca) சல்பர்(S) மெக்னீசியம்(Mg)

1. நுண் மூலங்கள் - போரான்(B) குளோாின்(Cl) மாங்கனீஸ்(mn) இரும்பு(Fe) துத்தநாகம்(Zn) காப்பர்(Cu) மாலிப்டினம்(Mu) நிக்கல்(Ni) கோபால்ட்(Co)

பெரும மூலங்களில் அதிகமாக பயன்படுத்தப்படுவது ஹைட்ரஜன், ஆக்ஸிஜன், நைட்ரஜன், கார்பன் இவைகள் 95% மொத்த அளவுகளில் உலர்ந்த மரத்தால் உருவான சாம்பலில் காணப்படுவது.

நுண்மூலகங்கள் தாவர திசுக்களில் PPM அளவுகளில் 0.1 முதல் 200 ppm அல்லது 0.02% குறைவுக்கு காய்ந்த எடைகளில் காணப்படுகிறது.

பெரும மூலங்கள் - காற்று மற்றும் நீர் மூலம் உருவாவது.

சில தனிமங்களின் விளக்கம்
------------------------

கார்பன்
-------

கார்பன் என்பது அனைத்து உயிர்மூலக் கூறுகளுக்கும் அதாவது புரதம், ஸ்டார்ச், மாவுப்பொருள்(செல்லுலோஸ்) இவற்றிற்கு முதுகெலும்பாக காணப்படுகிறது. கார்பன் ஒளிச்சேர்க்கையை மேற்கொள்கிறது. இது கார்பன் - டை - ஆக்ஸைன் காற்றின் உதவியோடு கார்போஹைட்ரேட்டாக மாற்றி தாவரங்களுக்கு ஆற்றலை அளிக்கிறது.

இதன் பற்றாக்குறையால் தாவரங்களின் சாதாரண வளர்ச்சி மற்றும் உருவாக்கம் பாதிக்கப்படுகிறது.

ஹைட்ரஜன்
--------

ஹைட்ரஜன் சர்க்கரை மற்றும் தாவரத்தில் கட்டுமானப் பொருளாக காணப்படுகிறது. இது அதிகமாக நீாின் மூலம் உருவாக்கப்படுகிறது. இதில் காணப்படும் ஹைட்ரஜன் அயனி ஒளிச்சேர்க்கையின் போதும் சுவாசித்தலின் போதும் எலக்ட்ரான்கனை கடத்துகிறது.

ஆக்ஸிஜன்
--------

ஆக்ஸிஜன் கூட்டுப்பொருளாக கனிம மற்றும் கனிம பொருட்களில் இணைந்து காணப்படுகிறது. தாவரங்களில் ஒளிச்சேர்க்கையின் போது இந்த O2 வாயு உருவாக்கப்படுகிறது.

  

மேற்கோள்கள்
References

Emanuel Epstein. Mineral Nutrition of Plants: Principles and Perspectives.
Allen V. Barker; D. J. Pilbeam (2007). Handbook of plant nutrition. CRC Press. ISBN 978-0-8247-5904-9. Retrieved 17 August 2010.
Marschner, Petra, ed. (2012). Marschner's mineral nutrition of higher plants (3rd ed.). Amsterdam: Elsevier/Academic Press. ISBN 9780123849052.
 பரணிடப்பட்டது 2010-02-19 at the வந்தவழி இயந்திரம் Retrieved Jan. 2010
Norman P. A. Huner; William Hopkins. "3 & 4". Introduction to Plant Physiology 4th Edition. John Wiley & Sons, Inc. ISBN 978-0-470-24766-2.
Pages 68 and 69 Taiz and Zeiger Plant Physiology 3rd Edition 2002 ISBN 0-87893-823-0
Swan, H.S.D. 1971a. Relationships between nutrient supply, growth and nutrient concentrations in the foliage of white and red spruce. Pulp Pap. Res. Inst. Can. Woodlands Pap. WR/34. 27 p.
**கவுசல்யா அணை** (*Kaushalya Dam*)(இந்தி: **कौशल्या बांध)** புவி நிரப்பு அணையாகும். இந்த அணை கவுசல்யா ஆற்றில் கட்டப்பட்டுள்ளது. கவுசல்யா ஆறு காகர் நதியின் துணை ஆறாகும்.  இது பண்டைய தொன்மையான சரசுவதி ஆற்றுடன் ஒப்புமைப்படுத்தப்படுகிறது. இது அரியானா மாநிலம் பிஞ்சூரில் 2008 மற்றும் 2012 ஆண்டுகளுக்கிடையே நீர் தேவைக்காகக் கட்டப்பட்டது.

அமைவிடம்
--------

கவுசல்யா தடுப்பணையும் நீர்த்தேக்கமும் கவுசல்யா ஆற்றில் சண்டிகரிலிருந்து 21 கி.மீ. தொலைவில் அமைந்துள்ளது. இது பஞ்ச்குலா மற்றும் கோல் கை ரைட்டன் வனவிலங்கு சரணாலயத்திலிருந்து 12 கி.மீ. தொலைவிலும் பிஞ்சூர் நகரத்திலிருந்து கி.மீ. 5 கி.மீ. தொலைவிலும்  மற்றும் பிஞ்சூருக்கு அருகிலுள்ள பிர் ஷிகர்கா வனவிலங்கு சரணாலயத்திலிருந்து 13 கி.மீ. தொலைவில் அமைந்துள்ளது.

வரலாறு
------

காகர் ஆற்றில் அணைக்கான முதல் திட்டம், 19ஆம் நூற்றாண்டின் நடுப்பகுதியில் பிரித்தானியாவின் இந்தியப் பேரரசினால் அம்பாலா கன்டோன்மென்ட்டுக்கு குடிநீரை வழங்க முன்மொழியப்பட்டது.

முன்மொழிவில் ஒரு அணை கட்ட மட்டும் 1960களில் பரிசீலிக்கப்பட்டது. காகர் நதியில் சண்டிமந்திருக்கு அருகே கும்தலாவில் அணைக்கட்டி சண்டிகர் நகருக்கு நீர் வழங்கவும் பஞ்சாபில் வெள்ளத்தைக் கட்டுப்படுத்தவும் இயலும் எனத் திட்டமிடப்பட்டது. ஆனால் 1999ஆம் ஆண்டு இத்திட்டம் கைவிடப்பட்டது. இதனைச் செயல்படுத்தும் போது 4,000 ஏக்கர்கள் (1,600 ha) நீரில் மூழ்கும் என்றும் ஏராளமான மக்களை இடம்பெயரச் செய்யவேண்டும் எனவும் தெரிவிக்கப்பட்டது.

இதன் தொடர்ச்சியாக 2005 ஆம் ஆண்டில், காகர் ஆற்றின் துணை நதிகளில் தொடர்ச்சியாகச் சிறிய அணைகள் கட்டும் திருத்தப்பட்ட திட்டத்திற்கு அரியான அரசு ஒப்புதல் அளித்தது. இதனடிப்படையில் கவுசல்யா அணையின் கட்டுமானம் 2008இல் தொடங்கப்பட்டு 2012இல் நிறைவடைந்தது.

கட்டுமானம் மற்றும் செலவு
------------------------

அரியானா அரசால் கட்டப்பட்ட கவுசல்யா அணை 700 மீட்டர்கள் (2,300 அடி) நீளமும் 34 மீட்டர்கள் (112 அடி) உயரமும் உடைய பூமி நிரம்பிய அணை ஆகும். இந்த திட்டத்திற்கு 2005 திசம்பரில் அரியானா அரசு ரூ .51.37 கோடி செலவில் ஒப்புதல் அளித்தது.

வனவிலங்கு
---------

இது ஓர் முக்கியமான ஈரநிலமாகும். இது பல ஆபத்தான புலம்பெயர்ந்த பறவைகளின் தாயகமாகும் உள்ளது.

படங்கள்
-------

* கவுசல்யா அணைகவுசல்யா அணை
* கவுசல்யா அணையின் காட்சிகவுசல்யா அணையின் காட்சி

மேற்கோள்கள்
-----------

1. ↑  Kaushaly river location
2. 1 2 3  "Kaushalya Dam". Hills of Morni. 13 December 2012. 14 June 2014 அன்று பார்க்கப்பட்டது.
3. ↑  Directions from Kaushalya dam to Chandigarh
4. ↑  Directions from Kaushalya dam to Panchkula
5. ↑  [ Directions from Kaushalya dam to Pinjore]
6. 1 2 3  Hillsofmorni.com - Kaushalya dam
7. ↑
8. ↑  Times Of India (22 December 2014). "Crows drop dead". .
**கவின்மலர்** தமிழகத்தைச் சேர்ந்த ஊடகவியலாளர். தஞ்சாவூர் மாவட்டம் ஒரத்தநாட்டில் பிறந்து, நாகப்பட்டினத்தைப் பூர்வீகமாகக் கொண்டவர்.

கல்வியும், ஆரம்பகால பணியும்
---------------------------

பாரதிதாசன் பல்கலைக்கழகத்தில் (ஏடிஎம். கல்லூரி) கணினித் துறையில் முதுகலைப் பட்டம் பெற்றவர். ஆரம்பத்தில் மென்பொருள் நிறுவனங்களில் பணியாற்றியவர். ஊடகத்துறை மீது இருந்த ஆர்வம் காரணமாக பத்திரிக்கைத் துறையில் சேர்ந்தார்.

பணியாற்றிய பத்திரிகைகள்
-----------------------

* புதிய தலைமுறை பத்திரிக்கையில் ஆரம்பகால ஊழியர்.
* ஆனந்த விகடனில் தலைமை நிருபர்.
* தற்போது இந்தியா டுடேயின் தமிழ் பதிப்பில் அசோசியேட் காப்பி எடிட்டர்.

எழுத்தாளராக
-----------

ஒடுக்கப்பட்டவர்களுக்காகக் தொடர்ந்து தன் எழுத்தின் மூலமும், பேச்சின் மூலமும் செயல்பாட்டரங்கில் இருக்கிறார். தமிழ் இலக்கிய வட்டாரத்திலும் நன்கு அறியப்பட்ட பெண் எழுத்தாளரான இவரின் முதல் சிறுகதைத் தொகுப்பு 2014 சென்னை புத்தகக் காண்காட்சியில் கயல் கவின் பதிப்பகத்தாரால் வெளியிடப்பட்டது. தமிழ் இதழ்களில் கவிதை, கட்டுரை, சிறுகதை என தொடர்ந்து எழுதுவது மட்டுமல்லாமல் தொடர்ந்து மேடைகளிலும் பேசி வருகிறார்.

மேற்கோள்கள்
-----------

1. ↑  "சாத்தான்குளம்: சமூக ஊடகங்களில் அத்துமீறல்களை கொண்டாடும் சில போலீஸார்". *BBC News தமிழ்*. 2021-03-21 அன்று பார்க்கப்பட்டது.
2. ↑  "களத்திலிருந்து...: நாதியத்துக் கெடக்கோம்..." *Hindu Tamil Thisai*. 2021-03-21 அன்று பார்க்கப்பட்டது.
3. ↑  "பாஜகவை விமர்சித்த பெண் எழுத்தாளர் பற்றி முகநூலில் ஆபாசமாக பதிவிட்ட நபர்- வழக்குப்பதிவு செய்த காவல்துறை !" (ஆங்கிலம்). 2021-03-21 அன்று பார்க்கப்பட்டது.
**வீ. மாரியப்பன்** (பிறப்பு: சூலை 2 1942) மலேசிய எழுத்தாளர் ஆவார். வீரமான் எனும் புனைபெயரில் எழுதிவரும் இவர், ஒரு வியாபாரியாவார். மேலும் இவர் பினாங்கு தமிழ் இளைஞர் மணிமன்றத்தின் ஆரம்பகால உறுப்பினர்களில் ஒருவராகவும், மாஜூ ஜயா கூட்டுறவுக் கழக அமைப்பாளர்களில் ஒருவராகவும், பல இலக்கியப் போட்டிகளுக்கு நீதிபதியாகவும் இருந்துள்ளார்.

எழுத்துத் துறை ஈடுபாடு
----------------------

1959 தொடங்கி மலேசிய தமிழ் எழுத்துத்துறையில் ஈடுபட்டுவருகின்றார். பெரும்பாலும் கவிதைகளையே எழுதி வருகின்றார். இவரின் இத்தகைய ஆக்கங்கள் மலேசிய தேசிய செய்தித்தாள்களிலும், இதழ்களிலும் பிரசுரமாகியுள்ளன.

நூல்கள்
-------

* "வெள்ளி நிலவு" (கவிதைத் தொகுப்பு)
* "வீரமான் கவிதைகள்" (கவிதைத் தொகுப்பு)

பரிசுகளும் விருதுகளும்
----------------------

* தமிழ் முரசு வெண்பாப் போட்டிப் பரிசு
* தமிழ் நேசன் பவுன் பரிசு
* தேசிய நில நிதிக் கூட்டுறவுச் சங்கக் கவிதைப் பரிசு
* டான் ஸ்ரீ ஆதிநாகப்பன் விருது (2003) மலேசியத் தமிழ் எழுத்தாளர் சங்கம்

உசாத்துணை
---------

* மலேசியத் தமிழ் எழுத்துலகம் தளத்தில் வீ. மாரியப்பன் பக்கம் பரணிடப்பட்டது 2016-03-04 at the வந்தவழி இயந்திரம்
**அரசு மேல்நிலைப்பள்ளி, ஆவுடையார்கோயில்** இந்தியாவில் தமிழ்நாடு மாநிலம் புதுக்கோட்டை மாவட்டத்தில் ஆவுடையார்கோயில் என்ற ஊரில் அமைந்துள்ளது.

பள்ளி
-----

1964 ஆம் ஆண்டு சூலை மாதம் ஓர் உயர்நிலைப்பள்ளியாக இப்பள்ளி தொடங்கப்பட்டது. 1980 ஆம் ஆண்டு சூலை மாதம் நான்காம் தேதியன்று ஒரு மேல்நிலைப்பள்ளியாக பள்ளி தரம் உயர்த்தப்பட்டது. மேல்நிலையில் ஏழு பாடப்பிரிவுகள் நடத்தப்படுகின்றன. கல்வி கற்பித்தல் தவிர பள்ளியில் பல்வேறு சமூக விழிப்புணர்வு நிகழ்ச்சிகள் அவ்வப்போது நடத்தப்படுகின்றன. பள்ளி பல்வேறு பண்முகத்தன்மைகளை கொண்டு விளங்குகிறது.

நிர்வாகம்
---------

மாவட்ட முதன்மைக் கல்வி அலுவலர், மாவட்டக்கல்வி அலுவலர், தலைமையாசிரியர் முதலானோரின் மேற்பார்வையில் பள்ளிக்கல்வி செயல்பாடுகள் நடைபெறுகின்றன. பள்ளி மாணவர்கள் கற்றலில் தனிக்கவனமுடனும் கலை கைத்தொழில் போன்றவற்றில் சிறப்புத் தன்மையும் பெற்று விளங்குதலை இலக்காக கொண்டு ஆசிரியர்கள் செயல்படுகின்றனர்.

மேற்கோள்கள்
-----------

1. ↑  "ஆவுடையார்கோயில் அரசு மேல்நிலைப் பள்ளியில் குழந்தைகள் தினவிழா கொண்டாட்டம்!". *GPM MEDIA*. 2023-04-15 அன்று பார்க்கப்பட்டது.
2. ↑  "ஆவுடையார்கோயில் அரசு மேல்நிலைப் பள்ளியில் ஓசோன் தினக் கொண்டாட்டம்.!!". *GPM MEDIA*. 2023-04-15 அன்று பார்க்கப்பட்டது.
வீசனம் (Pheasant) எனும் பறவை இந்தியாவில் இல்லையென்றாலும் ஆசியாவைத் தாயகமாகக் கொண்டது. இமயமலையிலும், திபெத்து, சீனா முதலிய நாடுகளிலும் இது மிகுதியாக உண்டு. இங்கிருந்து கிரேக்கர்களாலும், ரோமானியர்களாலும் ஐரோப்பாவுக்குக் கொண்டு செல்லப்பட்டது. பிறகு அமெரிக்காவிலும் புகுத்தப்பட்டது.

சிறப்பு
-------

இன்று அமெரிக்காவில் தென் டகோடா மாநிலத்தின் தேசியப் பறவையாக உள்ளது.

உணவுப்பழக்கம்
-------------

பழங்களும் தானியங்களும் இதற்கு உணவு.

இயல்பும் வகைகளும்
-----------------

ஆண்பறவை அழகானது. ஆண்பறவைகள் கூடுகட்டுவதில் ஈடுபடுவதில்லை. ஒவ்வொரு ஆணும் பல பெண் பறவைகளுடன் வாழும். வீசனம் கோழிக்கும் மயிலுக்கும் நெருங்கிய உறவானது. மயிலைப் போலவே, இப்பறவையும் இரவில் ஆபத்துக்கு தப்ப மரக்கிளைகளின் உச்சியில் தூங்கும்.

பொன் வீசனக் கோழி, வெள்ளி வீசனக்கோழி என்று நிறத்திற்குத் தக்கவாறு பெயர்களையுடைய பல வீசனங்கள் உள்ளன. இதன் இறைச்சி உண்பதற்கு ஏற்றது. கொண்டை வீசனக் கோழிக்குத் தலையில் மயிலைப்போலக் கொண்டை உண்டு. இதன் நிறம் பிரகாசமான மரகதப் பச்சையும் அதனுடன் சிவப்பும் பொன்னிறமும் கலந்திருக்கும். பெண்ணுக்கு நிறம் மஞ்சளாக இருக்கம்.

நூறு கண் வீசனக்கோழி
-------------------

நூறு கண் வீசனக்கோழி (Argus Pheasant) சுமத்திராவிலும், மலேசியாவிலும் உண்டு. இதன் வாலிலும் சிறகிலும் கண்கள் போன்ற வெண்மையும் கருமையும் கலந்த பல புள்ளிகள் இருப்பதால் இப்பெயர் வந்தது. ஆண் நடிக்கும்போது சிறகுகளை விரித்து அவைகளிலுள்ள கண்களைக் காட்டி ஆடும்.

மேற்கோள்கள்
-----------

* "குழந்தைகள் கலைக் களஞ்சியம்",1993, சென்னை:தமிழ் வளர்ச்சிக் கழகம்.
* Beebe, William. 1918-22. A Monograph of the Pheasants. 1st edition in 4 volumes: H. F. Witherby, London. Reprint: 1990, Dover Publications.(4 volumes bound as 2). ISBN 0-486-26579-X and ISBN 0-486-26580-3. Republished as: Pheasants: Their Lives and Homes. 2 vols. 1926. Single volume edition: New York Zoological Society, 1936.)
* Green-Armytage, Stephen. 2002. Extraordinary Pheasants.Harry N. Abrams, Inc. New York. Book ISBN 0-8109-1007-1.
* Madge and McGowan, Pheasants, Partridges and Grouse ISBN 0-7136-3966-0

#### வெளி இணைப்புகள்

காணொலி  பரணிடப்பட்டது 2016-06-01 at the வந்தவழி இயந்திரம்
**அரசு மணிமேகலை** (செப்டம்பர் 9, 1945 - ஆகத்து 5, 2001) தமிழிலக்கியத்தில் பன்முகச் சிந்தனைகளோடு கவிதைகள், சிறுகதைகள், புதினங்கள், சிறுவர் சிறுகதைகள் போன்ற படைப்புகள் பல தந்தவர்.

பிறப்பும், இளமையும்
-------------------

காஞ்சிபுரத்தில் 09.9.1945 இல் ரத்தினசாமி, ராஜாகண்ணம்மாளுக்கு மகளாகப் பிறந்தவர். தமிழிலக்கியத்தில் முதுகலைப் பட்டமும், முனைவர் பட்டமும் பெற்ற இவர் கல்லூரிப் பேராசிரியராகப் பணிபுரிந்துள்ளார். அதோடு மட்டுமின்றி திரைப்படத் தணிக்கைக்குழு உறுப்பினராகவும், தமிழ் வளர்ச்சித் துறை திட்டக்குழு உறுப்பினராகவும் செயலாற்றியுள்ளார். இரண்டாவது உலகத் தமிழ்மாநாட்டின் போது மாநாட்டுமலர்த் தயாரிக்கும் பணியில் ஈடுபட்டு சிறப்பாகச் செயலாற்றியவர்.

சிறப்புகள்
----------

எழுத்தாளர், பேராசிரியர், சொற்பொழிவாளர், வானொலி- தொலைக்காட்சி நிகழ்ச்சிகளில் பங்கேற்று சிறந்தவர். திரைப்படக் கதை வசனம், பாடல்கள் எழுதிப் புகழ்பெற்றவர். பாரதியார், சென்னைப் பல்கலைக்கழகங்களில் இவரது படைப்புகள் பாடமாக வைக்கப்பட்டுள்ளன.

படைப்புகள்
----------

இவர் எழுதிய நூல்கள் மொத்தம் 54. இவரது முதற்கவிதை 1980 இல் வெளிவந்தது.

### கவிதை நூல்கள்

1. ஒரு வானம்பாடி வாய்திறக்கிறது
2. மழலைப் பூக்கள்
3. வெளிச்ச மின்னல்கள்

### கட்டுரை நூல்கள்

1. பெரியார் சிந்தனையில் பெண்கள்
2. கவிதைக் கதிரவன் தாகூர்
3. நாடும் வீடும் நலம் பெற
4. தமிழகத்து மும்மணிகள்

### சிறுகதைத் தொகுப்புகள்

1. நிஜங்களும் நிழல்களும்
2. புல்லைத் தின்னும் புலிகள்
3. மூன்று கால் மனிதர்கள்
4. வசந்தம் வந்தது

### புதினங்கள்

1. கனவு சுமக்கும் கண்கள்
2. தீக்குளிக்காத கீதைகள்
3. என்றும் தொடரும் பயணம்

### சிறுவர் நூல்கள்

1. சிறுவனும் சிங்கக் குட்டியும்
2. முயன்றால் முன்னேறலாம்
3. வானத்தை வளைப்போம்

உள்ளிட்ட பல நூல்களை எழுதியுள்ளார்.

விருதுகள்
---------

பாவேந்தர் விருது, கலைமாமணி, ஜான்சிராணி, வேலு நாச்சியார், அருந்தமிழ்த் தென்றல் போன்ற ஐந்து விருதுகளைப் பெற்றுள்ளார். தமிழக அரசு, குழந்தை எழுத்தாளர் சங்கம், பிரான்சு தமிழ்ச்சங்கம், ஆனந்தவிகடன், கலைமகள் உள்ளிட்ட பல்வேறு துறைகளைச் சார்ந்த பரிசுகளையும் பெற்றுள்ளார்.

மறைவு
-----

தமிழ் எழுத்துலகில் பல சாதனைகள் படைத்த அரசு. மணிமேகலை 05.8.2001 அன்று காலமானார்.

மேற்கோள்களும் உசாத்துணைகளும்
----------------------------

1. ↑  "Chandra N : Contemporary Tamil Women's Writing". Muse India. ஏப்ரல் 22, 2017 அன்று பார்க்கப்பட்டது.
[*தொடர்பிழந்த இணைப்பு*]
2. ↑  "விருது பெற்றோர் பட்டியல் – தமிழ் வளர்ச்சித் துறை" (ஆங்கிலம்). 2021-03-24 அன்று பார்க்கப்பட்டது.

* ப. முத்துக்குமாரசுவாமி இருபதாம் நூற்றாண்டின் 100 தமிழ்க்கவிஞர்கள்- பழனியப்பா பிரதர்ஸ்.
**ஹங்கேரியப் புரட்சி, 1956** (*Hungarian Revolution of 1956*) என்பது அன்றைய ஹங்கேரியின் ஸ்டாலின் சார்பு கம்யூனிச அரசுக்கு எதிராக நாடு முழுவதும் கிளர்ந்த எழுச்சியைக் குறிக்கும். இது 1956 ஆம் ஆண்டு அக்டோபர் 23 இல் ஆரம்பித்து நவம்பர் 10 ஆம் நாள் முடிவுக்கு வந்தது.

ஹங்கேரியர்களின் எழுச்சி ஆரம்பத்தில் ஆயிரக்கணக்கான மாணவர்களின் எழுச்சி ஊர்வலமாக தலைநகர் புடாபெஸ்ட்டின் மையப் பகுதியில் இருந்து நாடாளுமன்றம் நோக்கி ஆரம்பமானது. தமது கோரிக்கைகளைத் தரவென ஹங்கேரிய வானொலிக் கட்டிடத்தினுள் புகுந்த மாணவர் தலைவர்கள் கைது செய்யப்பட்டனர். அவர்களை விடுவிக்கக் கோரி மாணவர்கள் பெரும் ஆர்ப்பாட்டத்தில் ஈடுபட்டதை அடுத்து அவர்களை நோக்கி காவல் துறையினர் துப்பாக்கிகளால் சுட ஆரம்பித்தனர். இதனை அடுத்து தலைநகரில் கலவரம் மூண்டது.

புரட்சி நாடெங்கும் பரவியதை அடுத்து, ஆயிரக்கணக்கானோர் இராணுவக் குழுக்களாக ஒன்றிணைந்து காவற்துறையினருடனும் சோவியத் படைகளுடனும் போரிட்டனர். சோவியத் சார்பு கம்யூனிஸ்டுகள் மற்றும் காவற்துறையினர் பலர் சுட்டுக் கொல்லப்பட்டனர். சிறைக்கைதிகள் பலர் விடுவிக்கப்பட்டனர். அரசு கவிழ்ந்தது. கம்யூனிஸ்ட் கட்சியின் பிடியில் இருந்த பல உள்ளூராட்சி அமைப்புகளைப் புரட்சியாளர்கள் கைப்பற்றி அரசியல் மாற்றத்தைக் கோரினர். புதிய அரசு வார்சா உடன்படிக்கையில் இருந்து விலாகுவதாக அறிவித்து சுதந்திரமான தேர்தல்களை நடத்தவிருப்பதாக அறிவித்தது. அக்டோபர் இறுதியில் போர் ஓரளவு ஓய்ந்து நாடு அமைதியானது.

சோவியத் படைகளைத் திரும்ப அழைப்பதற்கு பேச்சுவார்த்தைகளை ஆரம்பிக்கவிருப்பதாக சோவியத் அரசு அறிவித்தது. ஆனாலும் கடைசி நேரத்தில் அது கைவிடப்பட்டு புரட்சியை அடக்குவதற்கு அது முடிவெடுத்தது. இதன்படி, நவம்பர் 4 ஆம் நாள் சோவியத்தின் பெரும் எண்ணிக்கையிலான படையினர் புடாபெஸ் நகரையும் நாட்டின் ஏனைய நகரங்களையும் முற்றுகையிட்டனர். போர் மீண்டும் வெடித்தது. ஹங்கேரியர்களின் எதிர்ப்பு நவம்பர் 10 ஆம் நாள் வரை நீடித்தது. இச்சண்டைகளின் போது 2,500 இற்கும் அதிகமான ஹங்கேரியர்களும், 700 சோவியத் படையினரும் கொல்லப்பட்டனர். 200,000 ஹங்கேரியர்கள் அகதிகளாக வெளியேறினர். பெருந்தொகையானோர் அடுத்தடுத்த மாதங்களில் கைது செய்யப்பட்டனர். 1957 ஜனவரிக்குள் புதிய சோவியத்-சார்பு அரசு அனைத்து பொது ம்க்கள் எதிர்ப்புகளையும் அடக்கியது.

இப்புரட்சி பற்றிய மக்களின் கருத்துக்கள் அடுத்த 30 ஆண்டு காலத்துக்கு தடை விதிக்கப்பட்டன. பனிப்போரின் முடிவில் 1989 ஆம் ஆண்டில் அக்டோபர் 23 ஆம் நாள் தேசிய விடுமுறை நாளாக அறிவிக்கப்பட்டது.

மேற்கோள்கள்
-----------

1. ↑  Györkei, Jenõ; Kirov, Alexandr; Horvath, Miklos (1999). *Soviet Military Intervention in Hungary, 1956*. New York: Central European University Press. பக். 350. பன்னாட்டுத் தரப்புத்தக எண்:63911636X.
2. ↑  UN General Assembly *Special Committee on the Problem of Hungary* (1957) Chapter V footnote 8PDF (1.47 MiB)
3. ↑  (see U.S. Department of State background on Hungary)

வெளி இணைப்புகள்
---------------

* 1956 Hungarian Revolution Collection பரணிடப்பட்டது 2008-11-05 at the வந்தவழி இயந்திரம்
* 1956 newspaper front pages
**திம்மராய சுவாமி கோயில்** என்பது கிருட்டிணகிரி மாவட்டத்தின், சூளகிரி வட்டம், மேலுமலைப் பகுதியில் காளிங்கவாரம் ஆஞ்சல், அங்குசகொத்தூரில், அங்குசகிரி என்னும் மலையடிவாரத்தில் உள்ள ஒரு பெருமாள் கோயிலாகும்.

தோட்டி மலை
----------

அங்குசகிரியின் பழைய பெயர் தோட்டிமலையாகும். இந்த மலை பார்ப்பதற்கு தோட்டியைப்போல (அங்குசம்) அமைந்த காரணத்தால் இந்த மலையை தோட்டிமலை என்றனர். அதனை பிற்காலத்தில் அங்குசகிரி என்று சமசுகிருதமயமாக்கி அழைக்கலாயினர் இம்மலையடிவாரத்தில்தான் இக்கோயில் உள்ளது.

கோயில் வரலாறு
-------------

ஏறக்குறைய 400 ஆண்டுகளுக்கு முன்பு ஓசூர் வட்டம், பேரிகை என்ற சிற்றூரில் அப்புராவ் என்ற சமீந்தார் வாழ்ந்துவந்தார். அவரின் கனவில் தோன்றிய திம்மராய சுவாமி மக்களின் குறைகளைப் போக்க தனக்கு சந்நிதி ஒன்றை அமைக்குமாறு கூறினார். இதையடுத்து மலைகள் சூழ்ந்த இந்த இடத்தில் ஆகமவிதிப்படி சமீந்தாரால் சந்நிதி அமைக்கப்பட்டது.

கோயில் அமைப்பு
--------------

இக்கோயிலானது சுற்றிலும் மலைகள் சூழ்ந்த இயற்கை எழிலார்ந்த இடத்தில் அமைந்துள்ளது. கோயில் முகப்பில் திம்மராயரின் திருப்பாதங்கள் பதிக்கப்பட்டுள்ளன. கோயிலானது அகன்ற பிரகாரத்துடன், மகாமண்டபம், அர்த்த மண்டபம், கருவறை போன்ற அமைப்புளுடன் உள்ளது. கருவறையில் திம்மராயர் நிற்றக்கோலத்தில் காட்சியளிக்கிறார். உற்சவரான திம்மராய சுவாமியுடன் துளசி அம்மனும், இலட்சுமி தேவியும் உடன் உள்ளனர்.

அமைவிடம்
--------

ஒசூர்- கிருஷ்ணகிரி தேசிய நெடுஞ்சாலையில் ஒசூரில் இருந்து 33 கி.மீ தொலைவில் அங்குசகிரிகொத்தூர் உள்ளது.

திருவிழா
--------

இக்கோயிலில் சனிக்கிழமைகளில் குறிப்பாக புரட்டாசி சனிக்கிழமைகளில் சிறப்பு வழிபாடு நடத்தப்படுகிறது. ஆண்டுதோறும் பங்குனி மாதம் திருக்கல்யாண உற்சவம், தேர்த் திருவிழா, பல்லக்கு உற்சவம் என நான்கு நாட்கள் சிறப்பாக விழா நடத்தப்படுகிறது. விழாவில் பல்லாயிரக்கணக்கான மக்கள் கூடுகின்றனர்.

உசாத்துணை
---------

1. ↑  தென்பெண்ணை ஆற்றங்கரைக் கிருஷ்ணகிரி மாவட்ட வரலாறு பகுதி.1, ஸ்ரீ திம்மராய ஸ்வாமி கோயில்- பேராசிரியர் தி.கோவிந்தன்
2. ↑   *திருக்கோயில்கள் வழிகாட்டி கிருஷ்ணகிரி மாவட்டம்*. தர்மபுரி: தமிழ்நாடு அரசு இந்து சமய அறநிலையத்துறை. 2014 ஆகத்து. பக். 100-102.
**அங்கோலாவில்** கருக்கலைப்பு (**Abortion in Angola)** என்பது பெண்ணின் உயிரை அல்லது ஆரோக்கியத்தை காப்பாற்றுவதாய் இருந்தாலும், கற்பழிப்பு அல்லது கருவில் குறைபாடுகள் ஏற்பட்டாலும் மட்டுமே சட்டபூர்வமாக ஏற்றுக் கொள்ளப்படுகிறது. வெவ்வேறு நிலைமைகளின் கீழ் செய்யப்படும் எந்தவொரு கருக்கலைப்பும் பெண் மற்றும் அந்நடைமுறையைச் செய்யும் நபருக்கு ஐந்து ஆண்டுகள் வரை சிறைத்தண்டனை விதிக்கப்படும் (தண்டனைச் சட்டம் - உட்பிரிவு 154). கருக்கலைப்பின் விளைவாக பெண் இறந்துவிட்டால் அல்லது பயிற்சியாளர் வழக்கமான அடிப்படையில் கருக்கலைப்பு செய்தால், குற்றவியல் குற்றச்சாட்டுகள் மூன்றில் ஒரு பங்காக மேலும் அதிகரிக்கப்படும் (உட்பிரிவு. 155).

சட்ட ரீதியான தகுதி
------------------

1975 ஆம் ஆண்டு அங்கோலா சுதந்திரம் பெற்ற பிறகு 1886 போர்த்துகீசிய தண்டனைச் சட்டத்தின் கீழான உட்பிரிவுகள் மாற்றப்படாமல் விடப்பட்டது, கருக்கலைப்புக்கான அணுகல் மிகவும் கட்டுப்படுத்தப்பட்டிருந்தது. கர்ப்பம் பெண்ணின் உயிருக்கு அச்சுறுத்தலாக இருந்தால் மட்டுமே கருக்கலைப்பு கிடைக்கும்.  ஜனவரி 2019 ஆம் ஆண்டு சனவரியில் புதிய தண்டனைச் சட்டத்தை ஏற்க அந்நாட்டு தேசிய சட்டமன்றத்தில் புதிய சட்டம் நிறைவேற்றப்பட்டது. இது உடல்நலம், கற்பழிப்பு மற்றும் கருவின் குறைபாடுகள் ஆகியவற்றை உள்ளடக்கிய சூழ்நிலைகளில் கருக்கலைப்பு சட்டப்பூர்வமானதாக விரிவுபடுத்தியது. பிறகு சனாதிபதி இயோவா லோரெங்கோ புதிய சில விதிகளுக்கு தடை விதித்தார் மற்றும் கடுமையான ஊழல் எதிர்ப்பு நடவடிக்கைகளை கோரினார். தேசிய சட்டமன்ற புதிய குற்றவியல் சட்டத்தின் (சட்டம் 38/20) இறுதி பதிப்பு 2020 ஆம் ஆண்டு நவம்பர் 4 அன்று ஒப்புதல் வழங்கப்பட்டது. 1929 போர்த்துகீசியக் குறியீட்டை மாற்றியமைத்த புதிய குற்றவியல் நடைமுறைச் சட்டத்துடன் சட்டம் 39/20 சட்ட சீர்திருத்தத்தில் 2020 ஆம் ஆண்டு நவம்பர் 6 அன்று சனாதிபதி கையெழுத்திட்டார். 2020 ஆம் ஆண்டு சூலை மாதம் 22 அன்று இச்சீர்திருத்தம் சட்டமன்றத்தால் அங்கீகரிக்கப்பட்டது. புதிய சட்டத் திருத்தங்கள் 90 நாட்களுக்கு பின்னர் 2021 ஆம் ஆண்டு பிப்ரவரி மாதம் 9 ஆம் தேதியன்று அமலுக்கு வந்தன. 2020 ஆம் ஆண்டு நவம்பர் மாதம் 11 ஆம் தேதியன்று அதிகாரப்பூர்வமாக அரசிதழில் வெளியிடப்பட்டது

மேற்கோள்கள்
-----------

1. ↑  "United Nations World Abortion Policies 2013" (PDF).
2. ↑  "Diario da Republica" (PDF) (போர்ச்சுகீஸ்). 2020-11-23 அன்று மூலம் (PDF) பரணிடப்பட்டது. 2021-11-06 அன்று பார்க்கப்பட்டது.
|  |  |
| --- | --- |
| Search Wikisource | விக்கிமூலத்தில் பின்வரும் தலைப்பிலான எழுத்தாக்கம் உள்ளது:
**எழுப்பெழுபது** |

**எழுப்பெழுபது** என்னும் நூல்  ஒட்டக்கூத்தரால் பாடப்பெற்ற 70 - பாடல்களைக் கொண்ட தொகுப்பாகும். இந்நூலில் உள்ள வெறும் பன்னிரெண்டு பாடல்கள் மட்டுமே தற்போது கிடைத்திருக்கின்றது.

* காலம் 12ஆம் நூற்றாண்டு.

எழுப்பெழுபது வரலாறு
-------------------

 செங்குந்தத் தலைவர்கள் தங்களுடைய இனத்தின் சிறப்புகளைப் பற்றி ஒட்டக்கூத்தரை பாடச் சொன்னதாகவும், அவர் மறுத்ததால், சிரச்சிங்காதனம் செய்ததாகவும் அறியவருகிறது. அவ்வாறு நடந்த பிறகு, தனித்தனியே இருந்த தலைகளும் உடல்களும் மீண்டும் முன்போல் தம்மில் சேருமாறு  நாமகளை வேண்டியதால், சிரச்சிங்காதனம் செய்யப்பட்ட உடல்கள் மீண்டும் உயிர்பெற்று எழுந்ததாக சொல்லப்படுகிறது.

ஒட்டக்கூத்தர்
-------------

முதன்மைக் கட்டுரை: ஒட்டக்கூத்தர்
இவ்வாறு தன்னுடைய நாவன்மையால், பிரிந்த உடல்களை ஒன்று சேர்த்ததால், அவருக்கு ஒட்டக்கூத்தர் என்று பெயர் வந்ததாகவும் கூறப்படுகிறது.

இவற்றையும் பார்க்க
------------------

* ஈட்டியெழுபது
* களிப் பொருபது
* செங்குந்தர் பிரபந்தத் திரட்டு
* செங்குந்தர் துகில்விடு தூது

குறிப்புகள்
-----------

1. ↑  நேரிசை வெண்பாவையினையும், குந்தர் குணமாட்சியையும் சேர்த்தாமல்

உசாத்துணை
---------

* காஞ்சி சிறீ நாகலிங்க முனிவர் எழுதிய செங்குந்தர் பிரபந்தத் திரட்டு, 1926.
* மு. அருணாசலம், தமிழ் இலக்கிய வரலாறு, பன்னிரண்டாம் நூற்றாண்டு, பாகம் 1, 2005
* செங்குந்தர் பிரபந்தத் திரட்டு என்னும் நூலில் அடங்கியுள்ள சிற்றிலக்கியங்களுக்கு மு. இராகவையங்கார் ஓர் ஆராய்ச்சி முன்னுரை
**ஆங்கரை மருதாந்த நாதேசுவரர் கோயில்** திருச்சி மாவட்டத்தில் உள்ள சிவன் கோயிலாகும்.

அமைவிடம்
--------

இக்கோயில் திருச்சி மாவட்டத்தில் லால்குடி வட்டத்தில் அமைந்துள்ளது.

இறைவன், இறைவி
-------------

இக்கோயிலின் மூலவராக மருதாந்த நாதேசுவரர் உள்ளார். இறைவி சுந்தர காஞ்சனி ஆவார்.

அமைப்பு
-------

கிழக்கு நோக்கி அமைந்துள்ள இக்கோயிலில் தட்சிணாமூர்த்தி, விநாயகர், தண்டபாணி, சுப்பிரமணியர், கஜலட்சுமி சன்னதிகள் உள்ளன. ஒரே திருச்சுற்று கொண்ட இக்கோயிலில் துர்க்கையம்மன், சண்டிகேசுவரர், நவக்கிரக சன்னதிகள் உள்ளன. கோயிலின் தெற்கு வாயிலே பயன்பாட்டில் உள்ளது. இறைவி சன்னதி தெற்கு நோக்கிய நிலையில் உள்ளது. இறைவனையும், இறைவியையும் ஒரே சுற்றாகச் சுற்றி வரும் வகையில் சன்னதிகள் அமைந்துள்ளது. 1968இல் இக்கோயிலின் குடமுழுக்கு நடைபெற்றது.

திருவிழாக்கள்
-------------

தமிழ்ப்புத்தாண்டு, வைகாசி விசாகம், ஆடிக் கார்த்திகை,விநாயகர் சதுர்த்தி, கந்த சஷ்டி, நவராத்திரி, திருக்கார்த்திகை, பங்குனி உத்திரம் போன்றவை இக்கோயிலில் நடைபெறும் திருவிழாக்களாகும்.

மேற்கோள்கள்
-----------

1. 1 2 3 4  அருள்மிகு மருதாந்தநாதேஸ்வரர் திருக்கோயில், தினமலர் கோயில்கள்
ஸ்ரீராம் படித்துறை, சிப்ரா ஆறு, உஜ்ஜைன்
சிப்ரா ஆற்றில் மழை வேண்டி பூஜை செய்யும் காட்சி, உஜ்ஜைன்
**சிப்ரா ஆறு** (Shipra) இந்திய மாநிலமான மத்தியப் பிரதேசத்தில் உற்பத்தி ஆகும் வற்றாத ஆறுகளில் ஒன்றாகும். சிப்ரா ஆறு, இந்தூர் மாவட்டத்தின் உஜ்ஜைனில் விந்திய மலைதொடரில் உற்பத்தியாகி மால்வா பீடபூமி வழியாக 120 கிலோ மீட்டர் வரை பாய்ந்து, பின்னர் மத்தியப் பிரதேசம் – இராஜஸ்தான் எல்லை மாவட்டமான மண்டசௌர் மாவட்டத்தில் சம்பல் ஆற்றில் கலக்கிறது.

சிறப்புகள்
----------

வற்றாத சிப்ரா ஆறு கங்கை, காவேரி போன்று, புனித ஆறுகளில் ஒன்றாகப் போற்றப்படுகிறது. 
உச்சினி மகாகாலேஸ்வரர் கோயில் அருகே பாயும் புனித ஆறான சிப்ரா ஆற்றில் 12 ஆண்டுகளுக்கு ஒரு முறை கும்பமேளா திருவிழா சிறப்பாக கொண்டாடப்படுகிறது. 

உஜ்ஜைன் மகாகாலேஸ்வரர் கோயில் அருகில் பாயும் வற்றாத ஆறான சிப்ரா ஆறு கங்கை, காவேரி போன்று, புனித ஆறுகளில் ஒன்றாகப் போற்றப்படுகிறது. 

கிருட்டிணன், பலராமன் மற்றும் குசேலர் படித்த குருகுலமான சாந்திபனி முனிவரின் ஆஸ்ரமம் சிப்ரா ஆற்றாங்கரையில் இருந்தது.

மேற்கோள்கள்
-----------

1. ↑  "Shipra River". 2016-11-01 அன்று மூலம் பரணிடப்பட்டது. 2016-09-05 அன்று பார்க்கப்பட்டது.
2. ↑  Sacred river Shipra

வெளி இணைப்புகள்
---------------

* Holly Bath in Shipra River Ujjain At Somvarti Amavasya (India News). Published on 5 December 2013.
**சிப்கோ இயக்கம்** (*Chipko movement*) சூழல் காப்பிற்கு ஆதரமாக காடுகளைக் காக்கும் இயக்கம். மரங்களை வெட்ட வருவோரைத் தடுத்து மரங்களைக் கட்டித் தழுவியபடி காக்கும் முயற்சியில் மக்கள் ஈடுபட்டதனால், இதற்கு சிப்கோ அந்தோலன் (CHIPKO ANDOLAN) என்று பெயர்.

தொடக்கம்
--------

இவ்வியக்கத்தை தோற்றுவித்தவர் ஜாம்போஜி என்னும் ராஜபுத்திரர் ஆவார். ராஜஸ்தான் மாநிலத்தில், நாகார் மாவட்டத்தில் உள்ள பிப்பசார் கிராமத்தில் வாழ்ந்த வசதிமிக்க செல்வந்தர் ஜாம்போஜி. திருமணம் செய்து கொள்ளாது வாழ்ந்த இவர் உயிரினங்கள் அனைத்தின் மீதும் அன்பும் கருணையும் காட்டி வாழ்ந்தவர். ஜாம்போஜிக்கு 25 வயதான போது மழைவளம் குன்றி அவர் கிராமம் பஞ்சத்தால் பாதிக்கப்பட்டது. மக்கள் கெஜ்ரி மரங்களை விறகுக்காக வெட்டி விற்று பிழைத்தனர். இறைச்சிக்காக சின்காரா என்னும் பாலைவன மான், வெளிமான் போன்ற மான்களை வேட்டையாடினர். இதனை கண்டு வருந்திய ஜாம்போஜி அதற்கு மாற்றுக் காண முயன்றார். இயற்கையை அழிக்காமல், இயற்கையோடு இணைந்து வாழும் வாழ்க்கைக்கு மக்களை தயார்ப்படுத்தினார்.

தோற்றம்
-------

கி.பி. 1524ல் அவர் பிஷ்னாய் அமைப்பைத் தோற்றுவித்தார். அதற்கான 29கோட்பாடுகளை வகுத்தளித்தார். பிஷ்னாய் என்றால் கோட்பாடுகளைபின் பற்றுபவர்கள் என்று பொருள். இதற்காக தன் செல்வங்களை முழுமையாக செலவளித்தார். அனைவரும் அவரது கட்டளைக்கு இணங்கி செயல்பட்டனர்.

கோட்பாடுகள்
-----------

29 கோட்பாடுகளில் 8 கோட்பாடுகள் உயிரியப் பன்மையைப் (diversity) பாதுகாப்பதற்கும், பண்ணைகளில் வளர்க்கும் விலங்குகளைக் காப்பதற்கும் முக்கியத்துவம் அளித்தன. இதனால் மரங்கள் வெட்டப்படாது காக்கப்பட்டன. விலங்குகள் பேணப்பட்டன. உணவுக்கென காய்கறிகளை விளைத்து கொண்ட மக்கள் குடிப்பழக்கத்தையும் , புகைப்பிடித்தலையும் தவிர்த்தனர்.

இறந்த பிறகு சடலங்களை எரிப்பது சூழலுக்கு தீங்களிப்பது என்பதால் புதைக்கும் போக்கும் அவர்களிடத்தில் நிலவின. சடலங்களை புதைப்பதால் மரங்கள் வெட்டப்படுவதும் தவிர்க்கப்பட்டது.

### பிஷ்னாய் மக்கள் வாழும் பகுதிகள்

காலப்போக்கில் பிஷ்னாய்ப் பிரிவினர் இந்தியாவின் பலபகுதிகளில் பரவினர். ராஜஸ்தானின் மேற்கு பகுதியிலும், பஞ்சாப், ஹரியானா, உத்ராஞ்ஜல் பகுதியிலும் தற்போது வாழ்ந்து வருகின்றனர்.

மேற்கோள்கள்
-----------

1. ↑  Box 5: Women defend the trees பரணிடப்பட்டது 2014-02-03 at the வந்தவழி இயந்திரம் Global Environment Outlook, GEO Year Book 2004/5, United Nations Environment Programme (UNEP).
2. ↑  Hijacking Chipko Political ecology: a critical introduction*, by Paul Robbins. Published by Wiley-Blackwell, 2004. ISBN 1-4051-0266-7.* Page 194*.*

வெளியிணைப்புகள்
---------------

* சிப்கோ இயக்கம்
**கர்ஜத் தாலுகா** (**Karjat taluka**), இந்தியாவின் மகாராட்டிரா மாநிலத்தின் அகமதுநகர் மாவட்டத்தின் தாலுகாக்களில் ஒன்றாகும்.இதன் தலைமையிடம் கர்ஜத்தில் உள்ளது. கர்ஜத் தாலுகா 1 கணக்கெடுப்பில் உள்ள ஊர் மற்றும் 120 வருவாய் கிராமங்களையும் கொண்டுள்ளது.

மக்கள் தொகை பரம்பல்
-------------------

2011 இந்திய மக்கள் தொகை கணக்கெடுப்பின் படி, 1491.84 சதுர கிலோ மீட்டர்]] பரப்பளவும், 50,056 வீடுகளையும் கொண்ட கர்ஜத் தாலுகாவின் மொத்த மக்கள் தொகை 2,35,792 ஆகும். மக்கள் தொகையில் ஆண்கள் 123225 மற்றும் 112567 பெண்கள் ஆக உள்ளனர். பாலின விகிதம் 1000 ஆண்களுக்கு 914 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 27,951 - 11.85% ஆகும். சராசரி எழுத்தறிவு 65.33% ஆகும். மக்கள் தொகையில் பட்டியல் மக்கள் மற்றும் பழங்குடிகள் முறையே 14.4% மற்றும் 1.47% ஆகவுள்ளனர். இதன் மக்கள் தொகையில் இந்துக்கள் 94.8%, இசுலாமியர்கள் 3.62%, பௌத்தர்கள் 0.74%, சமணர்கள் 0.6%, கிறித்துவர்கள் 0.05% மற்றும் பிறர் 0.19% ஆக உள்ளனர்.

மேற்கோள்கள்
-----------

1. ↑  "New Page 2". 29 September 2011 அன்று மூலம் பரணிடப்பட்டது. 21 April 2015 அன்று பார்க்கப்பட்டது.
2. ↑  "Maps, Weather, and Airports for Karjat, India". 21 April 2015 அன்று பார்க்கப்பட்டது.
3. ↑  Karjat Taluka – Ahmadnagar
4. ↑  Karjat Taluka Population - Ahmadnagar, Maharashtra
**யோஃகான் கோட்லீப் ஃவிக்டெ** (Johann Gottlieb Fichte) (மே 19, 1762-ஜனவரி 27, 1814) ஒரு டாய்ட்ச் நாட்டு மெய்யியல் அறிஞர். இவர் பௌட்சன் (Bautzen) என்னும் ஊருக்கு அருகில் ரம்மெனௌ (Rammenau) ஊரில் பிறந்தார். இவர் டாய்ட்ச் நாட்டுணர்வு மேலிடவும் அந்நாட்டு மெய்யியலில் புதுப்போக்குக்கு வித்திட்டவரும் ஆவார். ஹெகல், ஃவிரீடிரிஷ் ஷெல்லிங், ஆர்தர் ஷோப்பன்ஹைமர் முதலானவர்களின் மெய்யியல் கருத்துக்களில் தாக்கம் ஏற்படுத்தியவர் என்றும் புகழப்படுகின்றார். இவர் டாய்ட்ச் நாட்டின் கருத்தியம் (German Idealism) என்னும் மெய்யியல் இயக்கத்தைத் தோற்றுவித்தவர்களில் ஒருவர். டாய்ட்ச் கருத்தியம் என்னும் மெய்யியல் இயக்கம் இம்மானுவேல் கண்ட் என்பவர் துவக்கி வைத்த கொள்கைகளில் இருந்து எழுந்தது. இம்மானுவேல் கண்ட் எழுத்துக்களைப் படித்தபின் ஃவிஃக்டெ மெய்யியல் துறையில் தம்மை முழுவதுமாக ஈடுபடுத்திக்கொண்டார். ஃவிஃக்டெ எழுதிய Attempt at a Critique of Revelation (*அட்டெம்ட் அட் எ க்ரிட்டீக் ஆஃவ் ரெவெலேஷன்*, உணர்ந்ததின் திறனாய்வு பற்றிய ஒரு முயற்சி) என்னும் இவர் எழுதிய நூலை இம்மானுவே கண்ட் புகழ்ந்து, அதனை தன் நூற்களை வெளியிட்ட அதே பதிப்பகத்தாரைக் கொண்டு வெளியிடச்செய்தார். ஆனால் 1792ல் வெளியிட்ட பொழுது அதில் ஃவிஃக்டெயின் பெயரோ முன்னுரையோ இல்லை. படித்தவர்கள் இம்மானுவேல் கண்ட்டை மிகவும் புகழ்ந்தனர். உடனே இம்மானுவேல் கண்ட் அந்நூலை எழுதியவர் தான் இல்லை என்று கூறி எழுதிய ஃவிஃக்டெயின் பெயரைக் கூறியவுடன், ஃவிஃக்டெயின் புகழ் மிக விரைவாகப் பரவியது. இதன் பயனாய் இவர் யேனா பல்கலைக்கழகத்தில் பேராசிரியராகப் பணியாற்றினார்.

இவருடைய தன்னுணர்வுநிலை பற்றிய நுட்பமான கருத்துக்களுக்காக இவர் பெரிதும் மதிக்கப்படுகின்றார். இவருடைய படைப்புகளைப் புரிந்து கொள்வது கடினம் என்று பலரும் நினைக்கின்றனர். இவர் கடவுள் மறுப்புக் கொள்கையர் என்று குற்றம் சாட்டப்பட்டு பேராசிரியர் பதவியை இழந்தார். பிறகு பெர்லின் நகருக்கு இடம்பெயர்ந்தார். நெப்போலியன் ஆடியில் இருந்த பெர்லினில் இவர் இயற்றிய டாய்ட்ச் நாட்டினருக்கு சொற்பொழிவு என்னும் நூல் புகழ் மிக்கது.

இவருடைய 1796 ஆம் ஆண்டில் வெளியாகிய *இயல்பான வலதுசாரிக் கொள்கைகளுக்கான அடித்தளங்கள்* (Foundations of Natural Right) என்னும் நூலில் தன்னுணர்வு நிலை பற்றியும், குமுக (சமூக) நிகழ்வியக்கம் பற்றியும் எழுதியுள்ளார். ஒவ்வொருவரின் தன்னுணர்வுநிலைக்கு மற்ற அறிவுடையவர்கள் இருப்பது மிகத்தேவையானது என்று கூறுகின்றார். இப்படி மற்ற அறிவுடைவர்கள் இருப்பதால் அவர்களுடைய தாக்கத்தால்தான் தான் தன் அறிவுநிலையை உணர முடிகின்றது என்று கூறுகின்றார்.
**கர்ட் திரேயர்** *(Kurt Dreyer)* என்பவர் செருமனிய-தென்னாப்பிரிக்க சதுரங்க மாசுட்டர் ஆவார். இவர் 1909 ஆம் ஆண்டு சூலை 31 ஆம் நாள் செருமனியிலுள்ள பிலீபில்டில் பிறந்தார். 
நாட்டின் நாசி கொள்கைகள் காரணமாக திரேயர் செருமனியில் இருந்து தென்னாப்பிரிக்காவிற்கு குடிபெயர்ந்தார். 1937 ஆம் ஆண்டு தென்னாப்பிரிக்காவின் சதுரங்க சாம்பியனாகத் திகழ்ந்தார். 1947 ஆம் ஆண்டில் உல்ப்காங்க் எய்டன்பெல்டுடன் கூட்டாக சாம்பியன் அந்நாட்டின் சாம்பியன் பட்டத்தை வென்றார். டப்லினில் 1957 ஆம் ஆண்டில் நடைபெற்ற போட்டியில் இவர் 15 ஆவது இடத்தைப் பிடித்தார். அப்போட்டியை லுதெக் பச்மேன் வென்றார்.
இவா திரேயர் என்ற பெண்ணை திருமணம் செய்து கொண்ட இவருக்கு பிராங்க் மற்றும் கென்னத் திரேயர் என்ற இரண்டு குழந்தைகள் பிறந்தனர். 
1958 ஆம் ஆண்டு மியூனிக், 1964 இல் டெல் அவீவ், 1966 அவானா 1970 இல் சிகென் நகரங்களில் நடைபெற்ற சதுரங்க ஒலிம்பியாடு போட்டிகளில் தென்னாப்பிரிக்காவின் சார்பாக இவர் போட்டியிட்டார். 1981 ஆம் ஆண்டு செப்டம்பர் மாதம் 29 ஆம் நாள் தென்னாப்பிரிக்காவின் யோகன்னசுபர்க்கில் இவர் காலமானார்.

மேற்கோள்கள்
-----------

1. ↑
2. ↑  OlimpBase :: the encyclopaedia of team chess
**வெங்கட்ராமன் கோபாலகிருஷ்ணன் (Venkataraman Gopalakrishnan)** (பிறப்பு:1933 - இறப்பு: 1998 ஏப்ரல் 29) இவர் ஓர் இந்திய மேடை மற்றும் திரைப்பட நடிகர் ஆவார். இவர் 20 ஆம் நூற்றாண்டின் பிற்பகுதியில் தமிழ்த் திரைப்படங்களில் தீவிரமாக நடித்து வந்தார். இவர் எதிர்மறை மற்றும் துணை வேடங்களில் நடித்ததில் நன்கு அறியப்பட்டவர். ஆனால் ஒரு வெற்றிகரமான கதாபாத்திர நடிகராகவும் இருந்தார். ஐந்து தசாப்தங்களுக்கு மேலாக நீடித்த ஒரு வாழ்க்கையில், தமிழ், தெலுங்கு மற்றும் இந்தி போன்ற மொழிகளில் 400 க்கும் மேற்பட்ட திரைப்படங்களில் நடித்துள்ளார். இவரது வலுவான வசன உச்சரிப்பையும் ஆங்கிலத்தையும் திரையுலகம் பாராட்டியது.

ஆரம்ப கால வாழ்க்கை
------------------

கோபாலகிருட்டிணன் 1933இல் திருச்சிராப்பள்ளியில் பிறந்தார். தனது 9 வயதில், குழந்தை கலைஞராக தனது வாழ்க்கையைத் தொடங்கினார். இவர் திருச்சிராப்பள்ளி செயின்ட் ஜோசப் கல்லூரியில் சேர்ந்து இளங்கலை பட்டம் பெற்றார். பின்னர் சென்னைக்குச் சென்று சென்னை பல்கலைக்கழகத்தில் சேர்ந்து முதுகலை பட்டம் பெற்றார். மேடை நாடகங்களில் ஆர்வம் காட்டிய இவர், தமிழ் நாடகக் குழுவில் சேர்ந்து மேடை நாடகங்களில் நடிக்கத் தொடங்கினார்.

தனிப்பட்ட வாழ்க்கை
------------------

கோபாலகிருட்டிணன் இலலிதா என்பவரை மணந்தார். இவர்களுக்கு இரண்டு மகன்கள் இருந்தனர். இவர் 1998 ஏப்ரல் 29 அன்று இறந்தார்.

குறிப்புகள்
-----------

1. ↑  "V. Gopalakrishan Biography". filmy. 2016-09-16 அன்று பார்க்கப்பட்டது.
2. ↑  "V Gopalakrishnan". 20 September 2013. 9 May 2019 அன்று பார்க்கப்பட்டது.
3. ↑  "Cine actor weds". *Indian Express*. April 28, 1961.

வெளி இணைப்புகள்
---------------

* ஐ.எம்.டி.பி இணையத்தளத்தில் வி. கோபாலகிருட்டிணன்
***யோகான்னசு கெப்லர்*** (*Johannes Kepler* ATV, அல்லது "தானியங்கி இடமாற்ற வண்டி" (*Automated Transfer Vehicle 002*, ATV-002), என்பது ஐரோப்பிய சரக்கு விண்கலம். செருமானிய வானியலாளர் யோகான்னசு கெப்லரின் நினைவாக இவ்விண்கலத்துக்கு அவரின் பெயர் சூட்டப்பட்டது. இவ்விண்கலம் பன்னாட்டு விண்வெளி நிலையத்தின் விண்வெளி வீரர்களுக்கு எரிபொருள், உணவு, காற்று, மற்றும் தேவையான உபகரணங்கள் ஆகியவற்றைக் கொண்டு செல்வதற்காக 2011 பெப்ரவரி 16 ஆம் நாள் விண்ணுக்கு ஏவப்பட்டது. இது 7000 கிலோகிராமுக்கு அதிகமான சரக்குகளைக் கொண்டு சென்றது. இவ்விண்கலத்தின் மொத்த எடை 20000 கிகி ஆகும். யொகான்னசு கெப்லர் என்ற சரக்குக் கப்பல் ஐரோப்பிய விண்வெளி நிறுவனத்தின் தானியங்கி இடமாற்ற வண்டி (ATV) என்ற வகையில் இரண்டாவது தானியங்கிக் கப்பலாகும். ஜூல்ஸ் வேர்ன் என்ற முதலாவது விண்கப்பல் 2008 ஆம் ஆண்டில் தனது திட்டத்தை வெற்றிகரமாக முடித்துக் கொண்டது.

*யோகான்னசு கெப்லர்* ஆரியான் 5 ராக்கெட் மூலம் பிரெஞ்சு கயானாவின் கயானா விண்வெளி மையத்தில் இருந்து விண்ணுக்கு ஏவப்பட்டது. ஆளற்ற இந்த முழுமையான தானியங்கி விண்கலம் விண்வெளி நிலையத்தின் சுவெஸ்தா என்ற கலத்துடன் 2011 பெப்ரவரி 24 ஆம் நாள் 1559 ஜிஎம்டி மணிக்கு இணைந்தது. இதன் நான்கு மாதத் திட்டம் 2011, சூன் 21 இல் முடிவுக்கு வந்தது. சூன் 20 இல் விண்வெளி நிலையத்தில் இருந்து 1.3 தொன் எடையுள்ள கழிவுப் பொருட்களை ஏற்றிக் கொண்டு அங்கிருந்து பிரிந்து சூன் 21 ஜிஎம்டி 2100 மணிக்கு புவியின் வளி மண்டலத்துள் நுழைந்தது. பின்னர் இது தானியங்கியாகத் தன்னை எரித்து அழிந்தது. விண்கலத்தின் பெரும்பாலான பகுதிகளும், அது ஏற்றிவந்த கழிவுப்பொருட்களும் ஆவியாகின, விண்கலத்தின் சில துண்டுகளே பசிபிக் கடல் பகுதியில் வீழ்ந்தன.

பன்னாட்டு விண்வெளி நிலையம் அமைந்துள்ள உயரத்தை தனது அமுக்கி மூலம் மேலும் அதிகரிக்கச் செய்தமை கெப்லரின் மற்றுமொரு முக்கிய பணியாக இருந்தது. இதன் மூலம் விண்வெளி நிலையத்தின் பூமியில் இருந்தான உயரம் 360 கிமீ உயரத்தில் இருந்து 380 கிமீ ஆக அதிகரித்தது.

யோகான்னசு கெப்லர் திட்டம்
-------------------------

*மேற்கோள்: நாசா*

|  |  |  |
| --- | --- | --- |
| **அமைவிடம்** | **சரக்கு** | **எடை** |
|  | அவிநி reboost/attitude  control propellants | 4,534 கிகி |
|  | ISS எரிபொருள் உந்துபொருள் | 850 கிகி |
|  | ஒக்சிசன் காற்று | 100 கிகி |
|  | நீர் | 0 கிகி |
|  | உலர் பொருள்(உணவு, உடை, உபகரணம்) | 1,600 கிகி |
|  | **மொத்தம்:** | **7,084 கிகி** |

இவற்றையும் பார்க்க
------------------

* கெப்லர் விண்வெளித் திட்டம்
* கெப்லர்-10பி
* கெப்லர்-11

மேற்கோள்கள்
-----------

1. 1 2  NASA.gov/multimedia/nasatv/: *per NASA Live TV broadcast*
2. ↑   ESA ATV blog. Retrieved June 11, 2011.
3. 1 2  "Second ATV named after Johannes Kepler". ESA. 19 பெப்ரவரி 2009.
4. ↑
5. ↑
6. ↑
7. ↑  ATV-2 is no more…, ஈசாவின் பதிவு, சூன் 22, 2011
8. ↑  Europe's ATV space freighter burns up, பிபிசி, சூன் 21, 2011
9. ↑  NASA.gov: *JK ATV Mission Cargo*

வெளி இணைப்புகள்
---------------

 
விக்கிசெய்தியில்
***கெப்லர் விண்கலம்***
தொடர்பான செய்திகள் உள்ளது.


* ESA - ATV
* ESA - ATV blog
* Mission Overview Video
**கயிஜோ முற்றுகை** என்பது ஜுர்ச்சென்கள் தலைமையிலான ஜின் அரசமரபிற்கும், மற்றும் மங்கோலியப் பேரரசு மற்றும் சாங் அரசமரபின் கூட்டுப்படையினருக்கும் இடையே நடந்த முற்றுகைப் போர் ஆகும். இது 1233 முதல் 1234 வரை நடைபெற்றது. மங்கோலியர்களுக்கும் ஜின்களுக்கும் இடையே நடந்த கடைசி பெரிய போர் இதுவே ஆகும். இரு நாடுகளுக்கும் இடையே முதன் முதலில் 1211ல் போர் ஆரம்பித்தது. மங்கோலியர்கள் செங்கிஸ் கான் தலைமையில் போர் புரிந்தனர். ஜின்களின் தலைநகரான ஜோங்டு (தற்கால பெய்ஜிங்கின் க்ஷுச்செங் மற்றும் ஃபெங்டை மாவட்டங்கள்) 1213ல் முற்றுகையிடப்பட்டது. பிறகு 1215ல் வெல்லப்பட்டது. இடைப்பட்ட காலத்தில் ஜின்கள் தங்களுடைய தலைநகரை பியான்ஜிங்குக்கு (தற்கால ஹெனான் மாகாணத்தின் கைஃபெங்) மாற்றினர். 1227ல் செங்கிஸ் கான் இறந்த பிறகு ஒக்தாயி கான் பதவிக்கு வந்தார். 1230ல் ஜின் அரசமரபினருக்கு எதிரான போரை மீண்டும் ஆரம்பித்தார். மங்கோலியர்கள் பியான்ஜிங்கை முற்றுகையிட்ட போது பேரரசர் அயிசோங் தப்பி ஓடினார். பிப்ரவரி 26, 1233ல், அவர் குயிடே (தற்கால ஷன்ஜியு, ஹெனான் மாகாணம்) எனும் இடத்தை அடைந்தார். பின்னர் ஆகத்து 3ல் கயிஜோவுக்குச் (தற்கால ருனான் கவுன்டி, ஹெனான் மாகாணம்) சென்றார். மங்கோலியர்கள் திசம்பர் 1233ல் கயிஜோவுக்கு வந்தனர்.

உசாத்துணை
---------

1. ↑  Franke 1994, ப. 252.
2. ↑  Allsen 1994, ப. 351.
3. ↑  Franke 1994, ப. 254.
4. ↑  Allsen 1994, ப. 265-366.
5. ↑  Allsen 1994, ப. 370.
6. 1 2 3  Franke 1994, ப. 264.
7. ↑  Mote 1999, ப. 248.

* Mote, Frederick W. (1999). *Imperial China: 900–1800*. Harvard University Press. ISBN 0-674-44515-5 (hardcover); ISBN 978-0-674-01212-7 (paperback).
**மோசஸ் நடவடிக்கை** (**Operation Moses** (எபிரேயம்: מִבְצָע מֹשֶׁה‎), 1983-85களில் எத்தியோப்பியாவில் ஏற்பட்ட கடும் வறட்சி மற்றும் பசி, பட்டினி மற்றும் 1984ல் துவங்கிய இரண்டாம் சூடான் உள்நாட்டுப் போர்காரணமாக எத்தியோப்பியா நாட்டில் வாழ்ந்த யூதர்கள் அண்டை நாடான சூடானின் அகதிகள் முகாம்களில் வாழ்ந்தனர். அலியா இயக்கம் வாயிலாக 8,000 எத்தியோப்பிய யூதர்கள் இஸ்ரேல் வான்படை வானூர்திகள் மூலம் இஸ்ரேல் நாட்டிற்கு அழைத்துச் செல்லப்பட்டனர்.

வரலாறு
------

விவிலிய நபரான மோசஸ் பெயரிலான இந்நடவடிக்கை, இஸ்ரேல் பாதுகாப்புப் படைகள், சூடான் பாதுகாப்புப் படைகள் மற்றும் கர்த்தூம் நகரத்தில் உள்ள ஐக்கிய அமெரிக்காவின் தூதரகத்தாலும் மேற்கொள்ளப்பட்டது.இந்நடவடிக்கைக்கு சூடானிய முஸ்லீம்கள் மற்றும் காவல்துறையினர் உதவினர்.மேலும் இந்நடவடிக்கைக்கு 
அமெரிக்காவும், மொசாத் உளவு அமைப்பும் உதவின.

21 நவம்பர் 1984 முதல் 5 சனவரி 1985 வரை 8,000 எத்தியோப்பிய யூதர்களை ஐரோப்பிய வானூர்திகள், கர்த்தூம் நகரத்திலிருந்து பிரஸ்சல்ஸ் நகரம் வழியாக இசுரேலுக்கு அழைத்துச் செல்லப்பட்டனர்.

இதனையும் காண்க
--------------

* சாலமன் நடவடிக்கை
* அலியா

மேற்கோள்கள்
-----------

1. ↑  1983–1985 famine in Ethiopia
2. ↑  Second Sudanese Civil War
3. ↑  "Operation Moses". Historyofwar.org. 2013-08-31 அன்று பார்க்கப்பட்டது.
4. ↑  Lenhoff, Howard (2007). *Black Jews, Jews, and Other Heroes: How Grassroots Activism Led to the Rescue of the Ethiopian Jews*. Gefen Publishing House. பக். 263. பன்னாட்டுத் தரப்புத்தக எண்:978-9652293657.
5. ↑  "Aliyah through Sudan". December 6, 2010 அன்று மூலம் பரணிடப்பட்டது.
6. ↑  Lenhoff, Howard (2007). *Black Jews, Jews, and Other Heroes: How Grassroots Activism Led to the Rescue of the Ethiopian Jews*. Gefen Publishing House. பக். 214. பன்னாட்டுத் தரப்புத்தக எண்:978-9652293657.
7. ↑  Rapoport, Louis (1986). *Redemption Song*. பன்னாட்டுத் தரப்புத்தக எண்:9780151761203.. பார்த்த நாள்: 24 May 2016.
8. ↑  Omer-Man, Michael. "This week in History: Operation Moses begins". *The Jerusalem Post | Jpost.com* (The Jerusalem Post). .